|  |  |
| --- | --- |
|  | **Arholiad Mynediad**  **Mai 2021** |
| **TROSEDDEG**  Amser: 1.5 awr (90 munud)  **Atebwch DRI chwestiwn** | |

1. Mae nifer y troseddau'n ymwneud â chyllyll yn y Deyrnas Gyfunol wedi bod yn cynyddu'n gyson ers 2014. Yn ôl Ysgrifennydd Cartref y cyfnod, Sajid Javid, rhaid ei drin fel "*achos o haint enbyd*" (BBC Ebrill 2019). Pam mae troseddau'n ymwneud â chyllyll yn digwydd, a beth y gellid ei wneud i leihau nifer troseddau o'r fath yn eich barn chi?
2. Yr Alban yw'r wlad gyntaf yn y Deyrnas Gyfunol i'w gwneud yn drosedd i rieni daro eu plant. Trafodwch a ddylid ystyried bod taro eich plant eich hun yn drosedd, a pham?
3. Cyflwynwch ddadl o blaid ac yn erbyn defnyddio carchar i gosbi troseddwyr, gan drafod a yw rhoi pobl yn y carchar yn lleihau troseddu.
4. Beth yw'r berthynas rhwng defnyddio/camddefnyddio cyffuriau ac ymddygiad troseddol/tramgwyddus? Defnyddiwch enghreifftiau i ategu'ch dadl.
5. *Mae'r cynnydd yn nifer y menywod sy'n ymwneud â'r system cyfiawnder troseddol wedi codi pryderon ynglŷn â menywod mewn carchardai sydd ag anghenion iechyd meddwl. Dengys data fod menywod mewn carchardai yn profi problemau iechyd meddwl ar gyfraddau uwch o lawer na dynion mewn carchardai, ond nad ydynt yn cael triniaeth sy'n cydnabod eu profiad unigryw fel menywod*. (Hayden & Richards, *Female Inmates and Mental Health* 2019).

Gan gyfeirio at y datganiad uchod, trafodwch rai o'r rhesymau pam y gallai menywod wynebu mwy o anghenion iechyd meddwl na dynion yn y carchar.

1. Ym mha ffyrdd y gallai'r cyfryngau ddylanwadu ar ein canfyddiad o lefel y troseddu mewn cymdeithas? Rhowch enghreifftiau i ategu'ch pwyntiau.
2. Nid yw ystadegau troseddu bob amser yn gywir gan fod perygl fod yna 'ffigwr tywyll o droseddau' bob amser, (h.y. nifer o droseddau na fyddant yn hysbys i'r cofnodion swyddogol). Allwch chi feddwl am DRI rheswm pam efallai na fyddai trosedd yn cael ei hadrodd i'r heddlu? Eglurwch eich atebion.